Morgunfyrirlestur : Umhverfisstefna – frá fyrirsögn til framkvæmdar Fyrirtæki um allan heim eru að móta og innleiða umhverfisstefnu með það að markmiði að minnka sóun , nýta auðlindir betur og axla þannig ábyrgð fyrir framtíðina . Umhverfisstefna snertir alla starfsemi fyrirtækisins og er því mikil áskorun fólgin í innleiðingu , þ.e. að framfylgja stefnunni . Í fyrirlestrinum verður farið í uppbyggingu á umhverfisstefnu , hvað þarf að vera til staðar , hverjar eru helstu áskoranir innan sem utan veggja fyrirtækisins , s.s. greining innri og ytri hagsmunaaðila , hvaða flokka unnið er með , skilgreining á meginmarkmiðum og hvernig þau eru brotin niður í verkefni og matsramma . Fjallað er um innleiðingu og farið yfir þau kerfi sem hægt er að nýta við mælingu á kolefnisspori og utanumhald verkefna . Fyrirlesarar eru þau Vilborg Einarsdóttir , framkvæmdastjóri BravoEarth og Kjartan Sigurðsson , kennari við Háskólann í Reykjavík . Í framhaldinu býðst fyrirtækjum innan SVÞ að taka þátt í vinnustofum þar sem þau geta unnið að gerð umhverfisstefnu undir handleiðslu Vilborgar og Kjartans . Vilborg Einarsdóttir er stofnandi og framkvæmdastjóri BravoEarth ehf . Vilborg með MSc gráðu í Stjórnun og stefnumótun frá Háskóla Íslands og Verslunarháskólanum í Árósum . Vilborg er meðstofnandi og fyrrum framkvæmdastjóri Mentors ehf . Hún hefur yfirgripsmikla reynslu bæði úr menntageiranum og úr atvinnulífinu . Sat t.d. í stjórn Íslandsstofu , Tækniþróunarsjóðs , Samtaka iðnaðarins og í Samráðsvettvangi um aukna hagsæld . Vilborg var stundakennari við Viðskiptafræðideild Háskóla Íslands í stjórnun og stefnumótun auk þess að hafa haldið fjölda fyrirlestra bæði hérlendis og erlendis varðandi menntun , nýsköpun og að byggja upp alþjóðlegt þekkingafyrirtæki . Kjartan Sigurðsson er kennari og verkefnastjóri við Háskólann í Reykjavík . Kjartan hefur umsjón með framkvæmd og innleiðingu á PRME ( Principles for Responsible Management Education ) í HR , en PRME er frumkvæði Sameinuðu þjóðanna um alþjóðlegt samstarf viðskiptaháskóla til að efla menntun á svið samfélagslegrar ábyrgðar , sjálfbærni og viðskiptasiðferðis . Kjartan er með MSc gráðu í Alþjóðaviðskiptum frá Háskólanum í Reykjavík og BA gráðu í Félagsfræði frá Háskóla Íslands og mun ljúka doktorsnámi frá HR árið 2020 . Kjartan hefur víðtæka reynslu sem framkvæmdastjóri og frumkvöðull og hefur einnig starfað víða í Evrópu og á Íslandi við ráðgjöf á innleiðingu og framkvæmd áætlanagerða í fyrirtækjum á sviði samfélagslegrar ábyrgðar , sjálfbærni og nýsköpunar . Kjartan hefur víðtæka reynslu á sviði rannsókna á samfélagslegri ábyrgð fyrirtækja , en rannsóknir hans fela meðal annars í sér skoða hvort að fyrirtæki hafi hagsmuni af því að innleiða og móta stefnu fyrirtækja um samfélagslega ábyrgð og sjálfbærni . BravoEarth er íslenskt nýsköpunarfyrirtæki með hugbúaðarlausn sem auðveldar fyrirtækjum að móta , halda utan um og innleiða umhverfisstefnu í starfsemi sína .